Príloha č. 3 Návrh kúpnej zmluvy

**KÚPNA ZMLUVA**

uzatvorená podľa zákona číslo 513/1991 Zb. Obchodný zákonník v znení neskorších predpisov (ďalej aj len „zmluva“) medzi týmito zmluvnými stranami:

**Dodávateľ:** ...........................................................

Sídlo: ...........................................................

IČO: ...........................................................

DIČ: ...........................................................

IČ DPH: ...........................................................

Zápis: ...........................................................

Štatutárny zástupca: ...........................................................

Bankové spojenie: ...........................................................

IBAN: ...........................................................

Email: ...........................................................

Telefón: ...........................................................

(ďalej len „Dodávateľ“)

a

**Objednávateľ:** **Agrodružstvo Rimavská Seč**

Sídlo: 980 42 Rimavská Seč

IČO: 36019127

DIČ: 2020074144

IČ DPH: SK2020074144

Zápis: Okresný súd Banská Bystrica, Oddiel: Dr, Vložka číslo: 249/S

Štatutárny zástupca: Zuzana Balyová, prokurista spoločnosti

Bankové spojenie: VÚB, a.s.

IBAN: SK34 0200 0000 0030 1340 0656

Email: [kovacs@agrorimsec.sk](mailto:kovacs@agrorimsec.sk)

Telefón: +421 903 589 111

(ďalej len „Objednávateľ“ a spoločne „zmluvné strany“)

**Preambula**

Zmluvné strany uzatvárajú zmluvu na dodávku tovaru, ktorá je výsledkom postupu zadania zákazky v súlade s Usmernením Pôdohospodárskej platobnej agentúry č. 8/2017 k obstarávaniu tovarov, stavebných prác a služieb financovaných z PRV SR 2014 -2022 - aktualizácia č. 6. Táto kúpna zmluva je uzatvorená ako výsledok procesu zadávania zákazky, ktoré bolo začaté zverejnením Výzvy na predkladanie ponúk v elektronickom obstarávacom systéme JOSEPHINE dňa **21.3.2025 pod ID: 65588** pre zákazku s názvom „**Obstaranie techniky - Cisterna“.** Podmienky plnenia zákazky sú v súlade s Usmernením PPA, Výzvou na predkladanie ponúk, Súťažnými podkladmi a ponukou úspešného Uchádzača, vrátane ceny uvedenej v ponuke úspešného Uchádzača.

**I.**

**Predmet zmluvy**

1. Dodávateľ sa zaväzuje na vlastné náklady a riziko dodať pre Objednávateľa tovar „**Cisterna**“ ( ďalej len „predmet zmluvy“) a to v rozsahu a za podmienok určených v tejto zmluve, na základe Cenovej ponuky zo dňa ...................... a technickej špecifikácie, ktorá tvorí Prílohu č. 1 tejto zmluvy.
2. **V prípade, že obstarávanie nebude zo strany Poľnohospodárskej platobnej agentúry vyhodnotené do 15. mája 2025, nie je objednávateľ povinný predmet kúpy od dodávateľa prevziať a je oprávnený od zmluvy odstúpiť.**

**II.**

**Cena**

1. Kúpna cena predmetu zmluvy zodpovedá vysúťaženej cene z obstarávania a predstavuje sumu.............**,- Eur** bez DPH (slovom: .......................Eur bez DPH) (ďalej aj ako „kúpna cena“). Ku kúpnej cene bude účtovaná daň z pridanej hodnoty  v súlade s príslušnými predpismi.

|  |  |  |  |  |  |
| --- | --- | --- | --- | --- | --- |
| P.č. | Predmet | Počet ks | Cena  v EUR bez DPH | DPH | Cena  v EUR s DPH |
| 1 | Cisterna  Výrobca:  Typové označenie: | 1 |  |  |  |

1. Súčasťou ceny je aj doprava predmetu zmluvy do miesta dodania.
2. Miestom dodania/odovzdania predmetu zmluvy objednávateľovi je sídlo objednávateľa.

**III.**

**Platobné podmienky**

1. Objednávateľ sa zaväzuje uhradiť kúpnu cenu špecifikovanú v bode 1 článku II. tejto zmluvy bezhotovostným prevodom na účet dodávateľa  uvedený v záhlaví tejto zmluvy po protokolárnom odovzdaní a prebratí predmetu zmluvy. Dodávateľ je oprávnený vyfakturovať cenu dodávky v jednej faktúre.
2. Lehota splatnosti faktúry je 30 dní od jej vystavenia.
3. Kúpna cena sa považuje za uhradenú dňom jej pripísania v celej výške na účet dodávateľa uvedený v záhlaví tejto zmluvy.
4. Zmluvné strany sa dohodli, že dodávateľ zostáva vlastníkom predmetu zmluvy až do momentu, kedy bude zo strany objednávateľa riadne  zaplatená celková kúpna cena uvedená v bode 1. tohto článku zmluvy dodávateľovi.

**IV.**

**Čas plnenia**

1. Dodávateľ sa zaväzuje dodať predmet zmluvy v termíne: **do 2 mesiacov od vystavenia objednávky.**
2. Ak dodávateľ neodovzdá predmet zmluvy v stanovenom termíne je objednávateľ oprávnený od tejto zmluvy odstúpiť.
3. Dodávateľ sa zaväzuje oznámiť Objednávateľovi presný termín dodania predmetu zmluvy, v dostatočnom predstihu najmenej tri dni vopred prokuristovi spoločnosti.
4. V prípade, že sa počas plnenia predmetu zmluvy vyskytnú okolnosti nezavinené Dodávateľom alebo Objednávateľom (vyššia moc), pre ktoré bude ohrozený termín plnenia, bude tento posunutý o dohodnutý interval.

**V.**

**Záručná doba a záručný servis**

1. Dodávateľ poskytne na predmet zmluvy záruku 24 mesiacov.
2. Objednávateľ sa zaväzuje, že prípadnú reklamáciu nedostatku predmetu zmluvy uplatní bezodkladne po jeho zistení písomnou formou Dodávateľovi.
3. Dodávateľ sa zaväzuje vykonávať záručný servis na predmete zmluvy v termíne najneskôr do 24 hodín od písomného (stačí email) oznámenia poruchy. Odstránenie poruchy je dodávateľ povinný odstrániť do 24 hodín od nástupu na servisný záťah.
4. V prípade, že dodávateľ neodstráni poruchu v lehote uvedenej v Čl. V ods. 3 tejto zmluvy je povinný najneskôr do 24 hodín zabezpečiť objednávateľovi náhradný stroj rovnakej kvality a rovnakých parametrov až do okamihu odstránenia poruchy na predmete zmluvy.
5. Záruka sa vzťahuje len na predmet zmluvy dodaný Dodávateľom a jej plnenie je podmienené úplným finančným vyrovnaním zmluvných strán.

**VI.**

**Zmluvné pokuty**

Zmluvné strany sa v súlade s Obchodným zákonníkom dohodli na týchto zmluvných pokutách za porušenie povinností vyplývajúcich z tejto zmluvy:

1. Objednávateľ je povinný zaplatiť Dodávateľovi zmluvnú pokutu vo výške 0,05% zo sumy riadne doručenej faktúry za každý deň omeškania s jej úhradou.
2. Dodávateľ bude platiť zmluvnú pokutu vo výške  0,05% zo zmluvnej ceny za každý deň omeškania, ak predmet zmluvy neodovzdá v dohodnutom termíne.
3. Pokiaľ sa pri určovaní zmluvnej pokuty vychádza z dohodnutej sumy, alebo jej časti, za základ výpočtu sa berie cena bez DPH.
4. Nárok na náhradu škody v plnom rozsahu uplatnením zmluvnej pokuty nie je dotknutý.

**VII.**

**Ďalšie dojednania**

1. Dodávateľ bude pri plnení predmetu zmluvy postupovať s odbornou starostlivosťou. Dodávateľ sa zaväzuje vykonať dodanie predmetu zmluvy vo vlastnom mene a na vlastnú zodpovednosť, dodržiavať všeobecne záväzné predpisy, bezpečnostné predpisy, technické normy a podmienky tejto zmluvy.
2. Nebezpečenstvo škody na dodaní predmetu zmluvy znáša do času jeho protokolárneho prevzatia Dodávateľ.
3. Oprávnení zamestnanci poskytovateľa, MPRV SR, orgánov Európskej únie a ďalšie oprávnené osoby v súlade s právnymi predpismi SR a EÚ môžu vykonávať voči dodávateľovi kontrolu/audit obchodných dokumentov a vecnú kontrolu v súvislosti s realizáciou zákazky a dodávateľ je povinný poskytnúť súčinnosť v plnej miere.
4. Uvedenú povinnosť musia obsahovať aj zmluvy medzi dodávateľom a jeho subdodávateľmi. Zmluvné strany sa zaväzujú kontrolu strpieť a poskytnúť týmto osobám nevyhnutnú súčinnosť.

**VIII.**

**Záverečné ustanovenia**

1. Pokiaľ v tejto zmluve nie je dohodnuté inak, riadia sa právne pomery zmluvných strán Obchodným zákonníkom.
2. Túto zmluvu je možné zmeniť, doplniť alebo zrušiť len formou písomných dodatkov k tejto zmluve podpísaných oprávnenými zástupcami oboch zmluvných strán. Zmena Zmluvy je možná výlučne v písomnej podobe a v súlade s čl. 4.2.3 Usmernenia PPA č. 8/2017 k obstarávaniu tovarov, stavebných prác a služieb financovaných z PRV SR 2014-2020, aktualizácia č. 6.
3. Dodávateľ berie na vedomie, že projekt je spolufinancovaný z Európskeho poľnohospodárskeho fondu pre rozvoj vidieka a zo štátneho rozpočtu SR, preto sprievodný text faktúry musí obsahovať nasledovné náležitosti: ***„Názov projektu: Rozvoj ekologického chovu HD v Rimavskej Seči****“.* Zároveň musí obsahovať text: *„Financované z prostriedkov EPFRV“.*
4. Táto zmluva je vyhotovená v dvoch exemplároch, z ktorých každá zmluvná strana obdrží jedno vyhotovenie podpísanej zmluvy.
5. Táto zmluva nadobúda platnosť a účinnosť dňom podpísania oboma zmluvnými stranami.
6. Zmluvné strany si túto zmluvu prečítali, porozumeli jej obsahu a zhodne vyhlasujú, že vyjadruje ich slobodnú, skutočnú a vážnu vôľu a nie sú známe okolnosti, ktoré by ju robili neplatnou, nie je uzatváraná pod nátlakom a na znak súhlasu pripájajú podpisy osôb oprávnených podpisovať v ich mene.

**Objednávateľ: Dodávateľ:**

|  |  |  |  |
| --- | --- | --- | --- |
| **Miesto:** |  | **Miesto:** |  |
| **Dňa:** |  | **Dňa:** |  |

------------------------------------------ ­­­­----------------------------------------------

Meno, priezvisko a podpis osoby Meno, priezvisko a podpis osoby oprávnenej uzatvoriť zmluvu oprávnenej uzatvoriť zmluvu

**Prílohy:**

Príloha č. 1: Technická špecifikácia

Príloha č. 2: Zoznam subdodávateľov

**Príloha č. 2 – Zoznam subdodávateľov**

**Názov zákazky**: **Obstaranie techniky - Cisterna**

|  |  |  |  |  |
| --- | --- | --- | --- | --- |
| *P.č.* | *Názov firmy a sídlo subdodávateľa, IČO* | *Údaje o osobe oprávnenej konať za subdodávateľa (meno a priezvisko, adresa pobytu, dátum narodenia)* | *Predmet dodávok, prác alebo služieb* | *Podiel na celkovom objeme dodávky (%)* |
|  |  |  |  |  |
|  |  |  |  |  |
|  |  |  |  |  |

Poznámky:\*

Nezadávame žiaden podiel zákazky subdodávateľom

...................................................................................................................................................................

...................................................................................................................................................................

...................................................................................................................................................................

\*V prípade nezadania podielu zákazky subdodávateľom, uviesť túto skutočnosť do poznámok. V prípade zadania podielu zákazky subdodávateľom túto vetu preškrtnúť a vyplniť tabuľku.

V ........................................., dňa ........................................

............................................................

meno, priezvisko a podpis štatutárneho orgánu,

odtlačok pečiatky